**Мрежичко** — село во Општина Кавадарци, во околината на градот Кавадарци.

Географија и местоположба
-------------------------

Панорама на селото
Селото се наоѓа југозападниот дел од Општина Кавадарци, меѓу сливните подрачја на Црна Река и Бошавица, а чиј атар се издига високо и се допира со државната гранична линија со Грција. Селото е ридско, на надморска височина од 500 метри. Од градот Кавадарци, селото е оддалечено околу 34 километри.

Има мошне голем атар, што зафаќа простор од 57,7 км2. На него преовладуваат шумите на површина од 4.251 хектар, на обработливото земјиште отпаѓаат 314 хектари, а на пасиштата 127 хектари.

Историја
--------

Во XIX век, Мрежичко било село во нахијата Рожден во Тиквешката каза на Отоманското Царство.

Стопанство
----------

Поглед на фабриката за вода „Кожувчанка"
Селото има полјоделско-шумарска функција.

Во самото село се наоѓаат погоните на фабриката за производство на вода Кожувчанка.

Население
---------

Население во минатото| 

| Година | Нас. | ±% |
| --- | --- | --- |
| 1948 | 619 | —     |
| 1953 | 605 | −2.3% |
| 1961 | 320 | −47.1% |
| 1971 | 253 | −20.9% |
| 1981 | 126 | −50.2% |

 | 

| Година | Нас. | ±% |
| --- | --- | --- |
| 1991 | 52 | −58.7% |
| 1994 | 57 | +9.6% |
| 2002 | 32 | −43.9% |
| 2021 | 8 | −75.0% |

 |
|  |

Според податоците на Васил К’нчов („Македонија. Етнографија и статистика") од 1900 година, во селото Мрежичко имало 431 жител, од кои 425 Македонци христијани и 6 Албанци муслимани. По податоците на секретарот на Бугарската егзархија, Димитар Мишев („La Macédoine et sa Population Chrétienne") во 1905 година во Мрежичко имало 320 жители.

Според германска карта издадена во 1941 година, а заснована на пописот на Кралството Југославија од 1931 година, селото имало 550 Македонци.

Поради иселување на населението, Мрежичко преминало од средно во мало село. Така, селото во 1961 година имало 320 жители, од кои 304 биле Македонци, 8 Срби, 3 Хрвати и петмина жители муслимани, а во 1994 година 57 жители, македонско население.

Според пописот од 2002 година, во селото Мрежичко имало 32 жители, од кои 31 Македонец и 1 останат.

Според последниот попис од 2021 година, во селото живееле 8 жители, од кои 5 Македонци и 3 лица без податоци.

Во табелата во продолжение е направен преглед на населението во сите пописни години:

| Година | 1900 | 1905 | 1948 | 1953 | 1961 | 1971 | 1981 | 1991 | 1994 | 2002 | 2021 |
| --- | --- | --- | --- | --- | --- | --- | --- | --- | --- | --- | --- |
| **Население** | 431 | 320 | 619 | 605 | 320 | 253 | 126 | 52 | 57 | 32 | 8 |

**Извор за 1900 г.**: Македонија. Етнографија и статистика.; **за 1905 г.**: La Macédoine et sa Population Chrétienne.; **за 1948-2002 г.**: Државен завод за статистика на РМ.; **за 2021 г.**: Државен завод за статистика на РМ.

Самоуправа и политика
---------------------

Главната селска црква „Св. Димитриј"
Поглед на селото
Селото влегува во рамките на Општина Кавадарци, која била променета со новата територијална поделба на Македонија во 2004 година, при што кон нејзе била придодадена поранешната општина, Конопиште. Во периодот од 1996-2004 година, селото било во рамките на некогашната Општина Конопиште.

Во периодот 1950-1952, селото било седиште на некогашната општина Мрежичко, во која селото Мрежичко било единствено.

Во периодот 1952-1955, селото било седиште на тогашната општина Мрежичко, во која покрај селото Мрежичко се наоѓале селата Бојанчиште, Клиново и Рожден.

Во периодот 1955-1965, селото било дел од тогашната општина Конопиште.

Во периодот 1965-1996 година, селото се наоѓало во рамките на големата Општина Кавадарци.

### Избирачко место

Во селото постои избирачко место бр. 0711 според Државната изборна комисија, кое е сместено во зграда на општината, поранешни простории на месната заедница и младински дом во селото.

На локалните избори во 2017 година, на ова избирачко место биле запишани вкупно 29 гласачи. На претседателските избори во 2019 година, на ова избирачко место биле запишани вкупно 27 гласачи.

Културни и природни знаменитости
--------------------------------

Цркви
* Црква „Св. Димитриј" — главна селска црква
* Црква „Пресвета Богородица" — помала селска црква

Археолошки наоѓалишта
* Васов Град — утврдена населба од доцноантичко време

Природни реткости
* Васов Град — палеовулканска купа

Култура и спорт
---------------

Од 2016 година, селото претставува средишна точка на дводневниот фестивал на отворено Алшар - допри го сонцето, кој се одржува во текот на јуни.

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. 1 2 3 4 5  Панов, Митко (1998). *Енциклопедија на селата во Република Македонија* (PDF). Скопје: Патрија. стр. 202. Посетено на 9 декември 2017.
3. ↑  Васил К’нчов. „Македонија. Етнографија и статистика". Софија, 1900, стр. 239.
4. ↑  D.M.Brancoff. "La Macédoine et sa Population Chrétienne". Paris, 1905, р. 174-175.
5. ↑  „200K Volkstumskarte Jugoslawien".
6. ↑  „Попис на Македонија" (PDF). Завод за статистика на Македонија. 2002. Посетено на 9 декември 2017.
7. ↑  „Оваа категорија опфаќа лица коишто учествуваат во вкупното резидентно население, но поради нивно одбивање да бидат попишани, неможност да бидат најдени на својата адреса на живеење и непотполност во работата на попишувачите не биле официјално попишани, туку за нив податоците биле преземени од административни извори и затоа не учествуваат во изјаснувањето за етничка припадност, вероисповед и мајчин јазик (Прочитајте повеќе...)."
8. ↑  К’нчов, Васил. „Македонија. Етнографија и статистика". Софија, 1900
9. ↑  Brancoff, D.M. „La Macédoine et sa Population Chrétienne". Paris, 1905.
10. ↑  „Население по возраст и по пол, по населени места, според пописите спроведени во Република Македонија по Втората светска војна". Државен завод за статистика.
11. ↑  „Вкупно резидентно население на Република Северна Македонија според етничката припадност, по населени места, Попис, 2021". Државен завод за статистика.
12. ↑  „Описи на ИМ". Архивирано од изворникот на 2023-08-17. Посетено на 9 декември 2017.
13. ↑  „Локални избори 2017". Посетено на 9 декември 2017.
14. ↑  „Претседателски избори 2019". Архивирано од изворникот на 5 мај 2019. Посетено на 5 мај 2019.
15. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.

Надворешни врски
----------------

* Мрежичко на Ризницата ?

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во Општина Кавадарци |
| --- |
|  |
| 
* Бегниште
* Бојанчиште
* Бохула
* Брушани
* Ваташа
* Возарци
* Гарниково
* Горна Бошава
* Дабниште
* Долна Бошава
* Дреново
* **Кавадарци**
* Конопиште
* Кошани
* Крњево
* Куманичево
* Мајден
* Марена
* Мрежичко
* Раец
* Ресава
* Рожден
* Сопот
* Страгово
* Фариш
* Чемерско
* Шешково
* Шивец

 | Грбот на Општина КавадарциГрбот на Општина Кавадарци |
|  |
| Раселени | 
* Бунарче
* Галиште
* Глишиќ
* Грбовец
* Добротино
* Драгожел
* Драдња
* Кесендре
* Клиново
* Праведник
* ’Ржаново
* Радња

 |
|  |
| Историски | 
* Градиште
* Житолуп
* Моклиште
* Мрамор
* Полошко

 |
|  |
| Селото Глишиќ се водело како дел од градот Кавадарци од Пописот 2021 |

 |